CELEX: 62011TN0424
Language: sl
Date: 2011-08-04 00:00:00
Title: Zadeva T-424/11: Tožba, vložena 4. avgusta 2011 – Cementos Molins proti Komisiji

24.9.2011   
            
            
               SL
            
            
               Uradni list Evropske unije
            
            
               C 282/44
            
         Tožba, vložena 4. avgusta 2011 – Cementos Molins proti Komisiji
   (Zadeva T-424/11)
   2011/C 282/82
   Jezik postopka: španščina
   
      Stranki
   
   
      Tožeča stranka: Cementos Molins, SA (Sant Vicenç dels Horts, Španija) (zastopniki: C. Fernández Vicién, I. Moreno-Tapia Rivas in M. López Garrido, odvetniki)
   
      Tožena stranka: Evropska komisija
   
      Predloga
   
   Tožeča stranka predlaga Splošnemu sodišču, naj:
   
               —
            
            
               izpodbijani sklep razglasi za ničen in
            
         
               —
            
            
               Evropski Komisiji naloži plačilo stroškov.
            
         
      Tožbeni razlogi in bistvene trditve
   
   S tožbo se na podlagi člena 263 PDEU predlaga, naj se za ničnega razglasi Sklep Evropske Komisije z dne 12. januarja 2011 o davčni amortizaciji finančnega dobrega imena (goodwill) za prevzeme tujih deležev C 45/07 (ex NN 51/07, ex CP 9/07) Španije (1).
   V utemeljitev tožbe se tožeča stranka sklicuje na tri tožbene razloge.
   
               1.
            
            
               Prvi tožbeni razlog temelji na kršitvi člena 107 PDEU.
               
                           —
                        
                        
                           Tožeča stranka navaja, da Sklep krši člen 107 PDEU, ker davčna amortizacija finančnega dobrega imena za prevzeme tujih deležev, določena v členu 12(5) TRLIS pomeni državno pomoč, ki ni združljiva z notranjim trgom. Tožeča stranka poudarja, da pri tej amortizaciji ne obstajajo elementi prednosti, prizadetost trgovine med državami članicami niti selektivnost.
                        
                     
         
               2.
            
            
               Drugi tožbeni razlog temelji na kršitvi načela varstva legitimnih pričakovanj in obveznosti obrazložitve v povezavi z načelom zaupanja v pravo.
               
                           —
                        
                        
                           Ta tožbeni razlog se deli na dva dela, oba se nanašata na obdobje, za katerega velja načelo varstva legitimnih pričakovanj, določeno v členu 1(2) in (3) izpodbijanega sklepa:
                           
                                       —
                                    
                                    
                                       Prvi del drugega tožbenega razloga: kot glavno, kršitev načela varstva legitimnih pričakovanj. Tožeča stranka navaja, da bi moralo načelo varstva legitimnih pričakovanj ščititi pred vračilom pomoči vse prejemnike pomoči do dneva objave izpodbijanega sklepa, ker objava odločitve o sprožitvi postopka ni dovolj za to, da se omaje legitimno pričakovanje, ki je nastalo na podlagi izjav Evropske komisije pred Evropskim parlamentom.
                                    
                                 
                                       —
                                    
                                    
                                       Drugi del drugega tožbenega razloga: podredno, kršitev načela varstva legitimnih pričakovanj in obveznosti obrazložitve. Tožeča stranka meni, da je Komisija storila napako s tem, da je iz obdobja, za katerega velja načelo varstva legitimnih pričakovanj, izključila dan objave odločitve o sprožitvi postopka v Uradnem listu, ki je vodila do sprejetja izpodbijanega sklepa. Prvič, ker je iz zakonodaje Skupnosti razvidno, da je treba zadnji dan roka šteti za vključen v ta rok, drugič, ker je izključitev omenjenega dne iz obdobja, za katerega velja načelo varstva legitimnih pričakovanj, v izreku izpodbijanega sklepa neskladen z njegovo obrazložitvijo.
                                    
                                 
                     
         
               3.
            
            
               Tretji tožbeni razlog temelji na kršitvi načela sorazmernosti v povezavi z načelom varstva legitimnih pričakovanj.
               
                           —
                        
                        
                           Tožeča stranka navaja, da ni sorazmerno to, da Komisija za uporabo načela varstva legitimnih pričakovanj v primeru člena 1(4) izpodbijanega sklepa zahteva, da obstajajo izrecne pravne ovire za čezmejne poslovne združitve.
                        
                     
         
      (1)  Objavljena v UL z dne 21. maja 2011, L 135, str. 1.